Diari Oficial de la Generalitat Valenciana


Sumari del DOGV 8604, del 01-08-2019 (2019/7230)

RESOLUCIÓ d'11 de juliol de 2019, de la Direcció General de Fons Europeus, de la Conselleria d'Hisenda i Model Econòmic, per la qual es deleguen funcions en matèria de personal en uns altres òrgans de la Generalitat.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8604

Data del DOGV
:   01-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7230


Data del document
:   11-07-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

 Descriptors 

:   * Conselleria d'Hisenda i Model Econòmic

RESOLUCIÓ d'11 de juliol de 2019, de la Direcció General de Fons Europeus, de la Conselleria d'Hisenda i Model Econòmic, per la qual es deleguen funcions en matèria de personal en uns altres òrgans de la Generalitat. [2019/7230]  
D'acord amb el Programa operatiu FEDER 2014-2018 de la Comunitat Valenciana, s'ha procedit al nomenament de personal tècnic, mitjançant la fórmula de nomenament de personal interí adscrit a programes temporals, per a donar suport a la gestió, control i desenvolupament de les activitats d'aquest programa. Així, en els últims mesos, s'han anat assignant personal a les diferents unitats directives de la Generalitat que estan executant operacions vinculades a aquest programa.   
  
Si bé el personal incorporat té una dependència orgànica de la Direcció General de Fons Europeus, estan desenvolupant les seues funcions en les diferents conselleries i organismes, sota les ordres directes dels centres directius als quals han sigut assignats. Els problemes d'ordre tècnic derivats dels desplaçaments del personal amb motiu de les visites als projectes cofinançats amb fons europeus dificulten la gestió diària i han posat de manifest la necessitat d'agilitzar la tramitació de la documentació necessària per a compensar les despeses d'aquests desplaçaments per raons de treball.  
Així doncs, i per tal d'obtindre una major eficàcia, és necessari delegar l'autorització de les comissions de servei amb dret a indemnització, la competència de la qual està atribuïda a aquesta direcció general per l'article 11 del Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris.   
Per això, de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic, i en ús de les atribucions conferides en l'article 63 de la Llei 5/1983, de 30 de desembre, del Govern Valencià, la Direcció General de Fons Europeus de la Conselleria d'Hisenda i Model Econòmic resol:  
  
  
Primer  
Delegar en els diferents òrgans gestors del Programa operatiu FEDER 2014-2018 als quals ha sigut adscrit el personal tècnic de programa temporal, les facultats atribuïdes per la normativa vigent en matèria d'autorització i justificació de les comissions de servei amb dret a indemnització, així com la verificació de la seua realització, en funció de la dependència funcional del comissionat.   
  
Segon  
Els viatges, tant nacionals com en l'àmbit territorial de la Comunitat Valenciana, del personal tècnic de programa temporal hauran de ser autoritzats per l'òrgan gestor del qual depenga, abans de realitzar-los, i caldrà remetre a la Direcció General de Fons Europeus la documentació justificativa de l'autorització i liquidació que comporten per tal de comprovar-la i tramitar el pagament a què done lloc.  
  
Les despeses que s'ocasionen per viatges que no hagen sigut autoritzats seran de compte del personal temporal que les haja generades, i no podran ser abonades per la hisenda pública de la Generalitat.   
  
Tercer  
La delegació de facultats a què es refereix la present resolució s'entén sense perjudici que, en qualsevol moment, l'òrgan delegant puga recaptar el coneixement i resolució de qualsevol assumpte o expedient dels compresos en aquesta.   
  
Quart  
Sempre que es faça ús de la delegació de funcions continguda en aquesta resolució, caldrà fer constar aquest aspecte, segons estableix l'article 63 de la Llei del Govern i l'article 9 de la Llei 40/2015, d'1 d'octubre, de règim jurídic del sector públic.  
  
Cinqué  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 11 de juliol de 2019.- El director general de Fons Europeus: Andreu Iranzo Navarro.